b'\n_START_ARTICLE_\nApostelen Filip\n_START_PARAGRAPH_\nFilip (gresk: \xce\xa6\xce\xaf\xce\xbb\xce\xb9\xcf\x80\xcf\x80\xce\xbf\xcf\x82 \xe2\x80\x93 Ph\xc3\xadlippos) var if\xc3\xb8lge Bibelen \xc3\xa9n av Jesu disipler. Han er ikke den samme som evangelisten Filip. _NEWLINE_Han var fra Betsaida. Han nevnes ofte sammen med Natanael. Da Jesus kalte ham til \xc3\xa5 bli sin etterf\xc3\xb8lger, er det flere ting i beretningen som kan tyde p\xc3\xa5 at Jesus kjente ham og Natanael fra f\xc3\xb8r._NEWLINE_If\xc3\xb8lge flere tidlige kristne skribenter var han gift og hadde flere d\xc3\xb8tre._NEWLINE_If\xc3\xb8lge en tradisjon misjonerte han i flere steder i Lilleasia og led til sist martyrd\xc3\xb8den p\xc3\xa5 et Filipkors._NEWLINE_Festdagen for St. Filip er 14. november. _NEWLINE_Arkeologer mener de har funnet apostelen Filips grav i det vestlige Tyrkia. Graven er funnet i ruinene etter en kirke som ble utgravd i juni 2011 i Pamukkale, som i antikken var kjent som Hierapolis. Her skal Filip if\xc3\xb8lge tradisjonen ha lidd martyrd\xc3\xb8den ved korsfestelse. Apostelens grav er fortsatt ikke \xc3\xa5pnet.'